Z A P I S N I K

S 57. sjednice Upravnog vijeća Dječjeg vrtića Žirek, Velika Gorica, Kralja S. Tomaševića 17c, održane 02. lipnja 2026. godine u 14,00 sati.
Nazočni: Tomislav Brebrić-predsjednik Upravnog vijeća, Nada Babić Čavrak, Andrea Kos - članovi Upravnog vijeća, Josipa Matijević- predsjednica Povjerenstva za upis, Sandra Crnić, v.d. ravnatelja
Odsutni: Nada Puceković, Elizabeta Stipetić
Sukladno članku 9. Poslovnika o radu Upravnog vijeća Dječjeg vrtića Žirek, sjednicu je otvorio predsjednik Upravnog vijeća Dječjeg vrtića Žirek Tomislav Brebrić nakon što je utvrdio da je na sjednici nazočno tri od pet članova Upravnog vijeća te je predložio dnevni red sjednice: 

D n e v n i     r e d :

1. Verifikacija zapisnika s 56. sjednice Upravnog vijeća;
2. Odluka o upisu djece u Dječji vrtić Žirek za pedagošku godinu 2026./2027. – Izvješće Povjerenstva za upis Dječjeg vrtića Žirek;
3. Rješenje o imenovanju ravnateljice Dječjeg vrtića Žirek;
4. Radni odnosi: zahtjev radnika Barbare Miletić, stručnog suradnika psihologa za produljenje neplaćenog dopusta od 01. srpnja 2026. do 30. lipnja 2027.godine;
5. Radni odnosi: raspisivanje natječaja za radno mjesto:
            -     kuhar, 1 izvršitelj na neodređeno puno radno vrijeme (upražnjeno mjesto);
      6.   Godišnji odmor ravnateljice za 2026. godinu.

   Dnevni red jednoglasno je prihvaćen.

Točka 1. Verifikacija zapisnika s 56. sjednice Upravnog vijeća;
Odluka: 
Usvaja se zapisnik s 56. sjednice Upravnog vijeća u predloženom tekstu.

[bookmark: _Hlk49506223]Točka 2. Odluka o upisu djece u Dječji vrtić Žirek za pedagošku godinu 2026./2027. – Izvješće Povjerenstva za upis Dječjeg vrtića Žirek;
Odluka:
Upravno vijeće jednoglasno donosi odluku o upisu djece  u Dječji vrtić Žirek za pedagošku godinu 2026./2027. sukladno izvješću Povjerenstva za upis koji se nalazi u privitku ovog zapisnika i čini njegov sastavni dio.

Točka 3. Rješenje o imenovanju ravnateljice Dječjeg vrtića Žirek;
Rješenjem o imenovanju ravnateljice Dječjeg vrtića Žirek, koje je donio Gradonačelnik Grada Velike Gorice KLASA: UP/I-024-01/ 2026-04/02 URBROJ: 238-31-10-2026-1 dana 24. travnja 2026, Sandra Crnić imenovana je ravnateljicom Dječjeg vrtića Žirek s danom 19. lipnja 2026.g., na vrijeme od pet godina. 

Točka 4. Radni odnosi: zahtjev radnika Barbare Miletić, stručnog suradnika psihologa za produljenje neplaćenog dopusta od 01. srpnja 2026. do 30. lipnja 2027.godine;
Odluka:
Upravno vijeće jednoglasno donosi odluku kojom se radniku Barbari Miletić, stručnom suradniku psihologu odobrava neplaćeni dopust u trajanju od godinu dana odnosno od 01.07.2026. do 30.06.2027.

Točka 5. Radni odnosi: raspisivanje natječaja za radno mjesto:
            -     kuhar, 1 izvršitelj na neodređeno puno radno vrijeme (upražnjeno mjesto);
Odluka: 
Raspisuje se natječaj za radno mjesto:
· kuhar, 1 izvršitelj na neodređeno puno radno vrijeme (upražnjeno mjesto).

Točka 6. Godišnji odmor ravnateljice za 2026. godinu.
[bookmark: _GoBack]Odluka:
Upravno vijeće jednoglasno donosi ocjenu o doprinosu na radu od tri dana godišnjeg odmora za v.d. ravnatelja Dječjeg vrtića Žirek za 2026. godinu.


Kako je iscrpljen dnevni red, predsjednik Upravnog vijeća Tomislav Brebrić zaključio je 56. sjednicu u 14,35 sati.


KLASA: 601-04/26-04/10
URBROJ: 238/31-133-04-26-2
Zapisničar:                                                                           Predsjednik Upravnog vijeća:

_______________                                                                 ______________________
Sandra Martinović                                                                          Tomislav Brebrić
